Kvam kirke (Nord-Fron)

Kvam kirke (Kvam kyrkje) er en korskirke på Kvam i Nord-Fron kommune i Innlandet. Den er bygget i 1952. Arkitekt var Magnus Poulsson og Arve Hagen stod for utsmykking. Byggverket er i tre (laftet tømmer) og har 450 sitteplasser. Kirken har kirkegård med en minnelund over britiske soldater som falt under kampene på stedet i 1940. «Her frå Herrens eige hus,reist på ny or brann og grus,helsar klokkeklangenkyrkjefolk på vangen.Veit du ikkje mål og med,her er livsens von og fred.Her finst sjelehelse.Her finst trøyst og frelse.» Den gamle kirken Kirken er bygget på stedet hvor det stod en gammel kirke, bygget i 1776. Dette var også en korskirke i tømmer, med plass til 300 personer. Denne kirken ble ødelagt fredag den 26. april 1940 under kampene mellom tyske og britiske soldater. Kirken og et hundretalls hus ble skutt i brann. Det eneste som er igjen etter den gamle kirken, er en liten kirkeklokke, spiret og en dør. Oppbygging av ny kirke tok til i 1945, men det skulle ta 12 år før man kunne høre kirkeklokkene ringe i Kvam. Enda tidligere gikk kvamværene til Kvam stavkirke, hvilket var en stavkirke beliggende på garden Vik, inntil 1775, da gav kongen tillatelse til å bygge den nye kirke på Røssumvollen. Kirken fra 1776 hadde et krusifiks skåret av Kristen Listad. Referanser Kilder Per Fredriksen, Ola O. Røssum og Tor Ove Teigen, red. (2002). Kvam kyrkje 50 år 1952-2002. Kvam sokneråd. ISBN 8230300135. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 611. ISBN 82-75-27022-7. Se også Kvam stavkirke Kampene ved Kvam Eksterne lenker (no) «Kvam kirke (Nord-Fron)». Kirkesøk. Den norske kirke. Nord-Fron kirkelige fellesråd (no) «Kvam kirke (Nord-Fron)». Kulturminnesøk. Riksantikvaren – Direktoratet for kulturminneforvaltning. Wilse tok bilde av den forrige kirken